Temeljem članka 10. Zakona o plaćama u lokalnoj i područnoj (regionalnoj) samoupravi („Narodne novine“ br. 28/10.), te članka 32. Statuta Općine Bebrina („Službeni vjesnik Brodsko-posavske županije“ broj 03/13) Općinsko vijeće općine Bebrina na svojoj sjednici održanoj dana .godine donosi

**Odluku o izmjeni i dopuni**

**Odluke o plaći službenika i namještenika u Jedinstvenom upravnom odjelu općine Bebrina**

**Članak 1.**

1. U Odluci o plaći službenika i namještenika u Jedinstvenom upravnom odjelu općine Bebrina (KLASA:120-01/17-01/3, URBROJ: 2178/02-03-17-1 od 29. kolovoza 2017. godine) iza članka 3. dodaje se *članak 4.* koji glasi:

„Za natprosječne rezultate u radu službenici i namještenici mogu ostvariti dodatak za uspješnost u radu koji se ostvaruje u postupku i na način kako je to propisano Zakonom o plaćama u lokalnoj i područnoj (regionalnoj) samoupravi.“

Dodaje se *članak 5*. koji glasi:

„Ostala materijalna prava i druga prava iz radnog odnosa službenici i namještenici ostvaruju u postupku i na način kako je to utvrđeno kolektivnim ugovorom za službenike i namještenike u jedinicama lokalne i područne (regionalne) samouprave, a ako nije utvrđeno kolektivnim ugovorom utvrđuje ih odlukom općinski načelnik.“

Dodaje se *članak 6.* koji glasi:

„Pojedinačna rješenja o visini plaće i ostalim pravima iz radnog odnosa za pročelnika jedinstvenog upravnog odjela donosi općinski načelnik, a za službenike i namještenike u jedinstvenom upravnom odjelu donosi pročelnik jedinstvenog upravnog odjela, odnosno službenik nadležan za kadrovske poslove u općini Bebrina.“

**Članak 2.**

1. Članci 4. i 5. Odluke o plaći službenika i namještenika u Jedinstvenom upravnom odjelu općine Bebrina (KLASA:120-01/17-01/3, URBROJ: 2178/02-03-17-1 od 29. kolovoza 2017. godine) postaju članci 7. i 8.

**Članak 3.**

1. Ostali članci Odluke ostaju nepromijenjeni.

**Članak 4.**

Ova Odluka stupa na snagu osam dana od dana objave u Službenom vjesniku Brodsko-posavske županije.

**OPĆINSKO VIJEĆE OPĆINE BEBRINA**

**Predsjednik Općinskog vijeća**

**Mijo Belegić, ing**.

KLASA:021-05/18-01/1

URBROJ:2178/02-03-18-6

Bebrina, 23. veljače 2018. godine